બૉલીવુડ એક્ટર સૈફ અલી ખાન અને કરીના કપૂર નો લાડલો તૈમુર મોટા ભાગે મીડિયા માં છવાયેલો રહે છે. જેને લીધે હવે તૈમુર મીડિયા ની સામે બોલતા પણ નજરમાં આવે છે. ઘણીવાર તૈમુર નો વિડીયો પણ વાઇરલ થાય છે જેમાં તૈમુર મીડિયા ને હેલો કહેતા નજરમાં આવે છે. તૈમુર ના અત્યારે પણ ઘણા ફેન્સ છે. જો કે આ લિસ્ટ માં સૌથી પહેલું નામ આવે છે રણવીર સિંહનું. કરન જોહર ના ચેટ શો દરમિયાન કોફી વિદ કરન-6 માં રવિવારે આ વાતનો ખુલાસો થયો છે. એટલું જ નહીં રણવીર સિંહે કહ્યું કે તે તૈમુર ના પપ્પા બનવા માંગે છે. જો કે તે રિયલ લાઈફ માં નહીં પણ ઓન સ્ક્રીન પર પિતા બનવા માગે છે. રવિવાર ના રોજ કરન જોહર ના આ શો માં અક્ષય કુમાર અને રણવીર સિંહ પહોંચ્યા હતા. આ મૌકા પર કરને રણવીર ને પૂછ્યું કે,’જો તમને કોઈ એક ખાન સાથે કામ કરવાનો મૌકો મળે તો તમે કોની સાથે કામ કરવાનું પસંદ કરશો-શાહરુખ ખાન, સલમાન ખાન કે આમિર ખાન. તો આ પ્રશ્ન નો જવાબ આપતા રણવીર સિંહ એ કહ્યું કે ‘શું હું કોઈ અન્ય ખાન નું નામ લઇ શકું”. તૈમુર! જયારે તૈમુર એક્ટર બનશે ત્યારે હું તેના પિતા નો રોલ કરવા ઈચ્છીશ, અને તે મારા બુઢાપા નો સહારો બનશે. આ સવાલ નો જવાબ સાંભળી ને કરન જોહર અને અક્ષય કુમાર ને પણ જટકો લાગ્યો હતો.